મહેસાણા,પાટણ જિલ્લા અને કલોલ,માણસા તાલુકા સહિતના જૂના મહેસાણા જિલ્લાની ૧૧૦૦ ઉપરાંત સેવામંડળીઓના માધ્યમથી ખેડૂતોને સરકારની સબસીડીવાળું પાકધિરાણ પુરૃ પાડતી મહેસાણા ડિસ્ટ્રિક્ટ બેન્કમાં રોકડ ખૂટી પડતાં કરોડો રૃપિયાનું ધિરાણ અટવાઈ પડયું  છે. રૃ. ૧૦૦૦ કરોડ કરતાં વધુનું પાક ધિરાણ કરતી મહેસાણા જિલ્લા મધ્યસ્થ સહકારી બેન્કને રીઝર્વ બેન્ક દ્વારા જરૃરી રોકડ ન મળતાં હજારો ખેડૂતો પાક ધિરાણ માટે પરેશાન થઈ રહ્યા હતા.